আগামী ২১ জানুয়ারি বৃহস্পতিবার সকাল ১০টায় ঐতিহাসিক সোহ্রাওয়ার্দী উদ্যানে ‘জঙ্গিবাদবিরোধী ছাত্র সমাবেশ ও প্রতিষ্ঠাবার্ষিকী র‌্যালি’ উপলক্ষে এক প্রস্তুতি সভা কমিটির আহ্বায়ক আহমদ রেজার সভাপতিত্বে পল্টনস্থ দলীয় কার্যালয়ে অনুষ্ঠিত হয়। প্রধান অতিথি ইসলামিক ফ্রন্ট বাংলাদেশের অর্থ সম্পাদক এম শাহিদুল আলম রিজভী বলেন, গুরুত্বপূর্ণ সময়ে ইসলামী ছাত্রসেনার ৩৬ বছর পূর্তি উদ্যাপিত হতে যাচ্ছে। একটা ছাত্র সংগঠনের জন্য একটা অত্যন্ত গুরুত্বপূর্ণ সময়। লোভ আর হিংসার বশবর্তী না হয়ে রসূল আদর্শের সেনানীরা যেভাবে বীরদর্পে এগিয়ে যায় অদূর ভবিষ্যতে সন্ত্রাসমুক্ত ও জঙ্গিবাদ মুক্ত দেশ গড়ায় ছাত্রসেনার অগ্রণী ভূমিকা পালন করবে।